Opinjoni tal-Kummissjoni skond l-Artikolu 251(2), it-tielet subparagrafu, punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill dwar il-proposta għal direttiva tal-Parlament ewropew u tal-Kunsill dwar l-immaniġġjar ta' l-iskart mill-industriji ta' l-estrazzjoni u li temenda d-Direttiva 2004/35/KE li temenda l-proposta tal-Kummissjoni skond l-Artikolu 250 (2) tat-Trattat KE /* KUMM/2005/0477 finali - COD 2003/0107 */





[pic] | KUMMISSJONI TAL-KOMUNITAJIET EWROPEJ | Brussel 28.9.2005 KUMM(2005) 477 finali 2003/0107 (COD) OPINJONI TAL-KUMMISSJONI skond l-Artikolu 251(2), it-tielet subparagrafu, punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill dwar il-proposta għal DIRETTIVA TAL-PARLAMENT EWROPEW U TAL-KUNSILL dwar l-immaniġġjar ta' l-iskart mill-industriji ta' l-estrazzjoni u li temenda d-Direttiva 2004/35/KE LI TEMENDA L-PROPOSTA TAL-KUMMISSJONIskond l-Artikolu 250 (2) tat-Trattat KE OPINJONI TAL-KUMMISSJONI skond l-Artikolu 251(2), it-tielet subparagrafu, punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill dwar il-proposta għal DIRETTIVA TAL-PARLAMENT EWROPEW U TAL-KUNSILL dwar l-immaniġġjar ta' l-iskart mill-industriji ta' l-estrazzjoni u li temenda d-Direttiva 2004/35/KE 1. Introduzzjoni L-Artikolu 251(2), it-tielet sub-paragrafu, punt (c) tat-Trattat tal-KE jipprevedi li l-Kummissjoni għandha tagħti opinjoni dwar l-emendi proposti mill-Parlament Ewropew fit-tieni qari. Il-Kummissjoni hawn taħt tagħti l-opinjoni tagħha dwar is-36 emenda proposta mill-Parlament. 2. BACKGROUND IL-PROPOSTA KUMM (2003) 319 finali ntbagħtet lill-Parlament Ewropew u lill-Kunsill skond il-proċedura tal-kodeċiżjoni prevista fl-Artikolu 175 (1) tat-Trattat tal-Komunità Ewropea fit-2 ta’ Ġunju 2003.. Il-Kumitat Ekonomiku u Soċjali Ewropew ta l-Opinjoni tiegħu fil-11 ta' Diċembru 2003. Il-Kumitat tar-Reġjuni ta l-opinjoni tiegħu fit-12 ta' Frar 2004. Il-Parlament Ewropew ta l-Opinjoni tiegħu fl-ewwel qari fil-31 ta' Marzu 2004. Wara l-opinjoni tal-Parlament Ewropew u skond l-Artikolu 251(2) tat-Trattat tal-KE, il-Kunsill formalment addotta l-Pożizzjoni Komuni fit-12 ta' April 2005. Il-Komunikazzjoni tal-Kummissjoni dwar il-Pożizzjoni Komuni ġiet adottata fis-27 ta' April 2005 u l-Parlament Ewropew adotta il-pożizzjoni tiegħu fit-tieni qari fis-6 ta' Settembru 2005. 3. L-GħAN TAL-PROPOSTA Id-direttiva proposta tipprova tnaqqas l-effetti ambjentali u fuq is-saħħa tal-bniedem ta’ drenaġġ imniġġeż minn faċilitajiet tar-rimi ta’ l-iskart mill-estrazzjoniu biex tipprevjeni jew tnaqqas kemm jista' jkun l-impatt ta' inċidenti, speċjalment billi tassigura stabilità fuq medda twila ta' żmien ta' digi u munzelli ta' l-iskart. Din hija kemm bħala reazzjoni għal inċidenti kbar li ġraw bl-iskart tal-minjieri fl-Ewropa fl-1998 u fl-2000 u bil-għan ta' l implimentazzjoni ta' qafas legali adegwat għall-immaniġġjar tajjeb ta’ dan it-tip ta’ skart. 4. L-opinjoni tal-Kummissjoni dwar l-emendi mill-Parlament Ewropew Fis-6 ta' Settembru 2005, il-Parlament Ewropew adotta 36 mit-48 emenda li kienu ġew ippreżantati. Mis-36 emenda adottata, il-Kummissjoni tista' taċċetta 8 emendi bis-sħiħ, emenda waħda parzjalment u 4 emendi oħra fil-prinċipju. 23 mill-emendi addottati mhumiex aċċettabbli għall-Kummissjoni. 4.1. Emendi aċċettati mill-Kummissjoni 4.1.1. Emendi aċċettati bis-Sħiħ Emenda 14 tiċċara d-definizzjoni ta' 'diga’ f’Artikolu 3(11), waqt li emendi 17, 18 u 21 jiċċaraw il-kontenut tal-pjani ta' l-immaniġġjar ta’ skart. Emendi 29, 30, 32 u 33 jiċċaraw obligazzjonijiet applikabbli li għandhom x’jaqsmu mall-protezzjoni ta' l-ilma u jistabbilixxu riferenzi diretti għal leġiżlazzjoni Ewropea ta' l-ilma. Il-Kummissjoni tikkonsidra li dawn l-emendi jirrispettaw u jtejbu t-test kurrenti u se jiffaċilitaw l-implimentazzjoni tad-Direttiva. Il-Kummissjoni għalhekk tista' taċċettahom. 4.1.2. Emendi Aċċettati Parzjalment Emenda 39 tissuġerixxi li jkun hemm aġġustament perjodiku tal-garanzija finanzjarja skond ix-xogħol ta’ rijabilitazzjoni li jrid isir, li huwa skond l-ispirtu ta’ din il-proviżjoni u jista’ jiġi aċċettat. Madankollu t-tieni parti ta’ din l-emenda, li tispeċifika li aġġustament bħal dan jirreferi għax-xoghol ta’ rijabilitazzjoni fuq l-art fi ħdan is-sit kif ukoll art affettwata direttament mill-faċilità ta' l-iskart, mhux ikkunsidrata li hija prattikabbli. L-Artikolu 14(3) emendat għalhekk jgħid kif ġej: “3. ”Id-daqs tal-garanzija għandu jiġi aġġustat perjodikament skond kwalunkwe xogħol ta’ rijabilitazzjoni li jkun hemm bżonn isir fil-faċilità ta' l-iskart." 4.1.3. Emendi aċċettati fil-Prinċipju Emenda 4 tiċċara fil-Premessa 14 li l-prevenzjoni ta' l-iskart hija inkluża fost il-miri tal-pjani ta’ l-immaniġġjar ta' l-iskart. Dan huwa skond Artikolu 5(1) iżda għal konsistenza l-espressjoni 'tnaqqis kemm jista' jkun’ għandha tintuża minflok. Emenda 10 tippromwovi l-integrazzjoni ta’ konsiderazzjonijiet ambjentali f’oqsma oħra ta' politika u tista’ tiġi appoġġjata, iżda t-test propost ikun aktar adattat fi premessa milli f’artikolu. Skond Emenda 23 applikazzjoni għal permess għandha wkoll tinkludi informazzjoni dwar il-minerali estratti u l-iskart ta’ ġebel li jitneħħa; dawn l-elementi jtejbu l-ispeċifikazzjoni tal-karatterizzazzjoni ta' l-iskart li hija meħtieġa għall-permess bħala parti mill-pjan ta’ l-immaniġġjar ta’ l-iskart u huma aċċettabbli, iżda jkun aħjar li jitqiegħdu fl-Anness II. Żoni protetti huma fattur importanti li għandu jkun ikkonsidrat f'relazzjoni mal-post ta' faċilità ta' l-iskart u Emenda 27 tista' għalhekk tiġi appoġġjata, iżda għaċ-ċarezza, il-Kummissjoni tipproponi t-test li ġej għal Artikolu 11(2)(a): “(aa) il-lok tal-faċilità ta' l-iskart iqis kif jixraq l--obbligi Komunitarji jew nazzjonali li għandhom x’jaqsmu ma’ żoni protetti; (ab) il-faċilità ta ' l-iskart hija f'lok adegwat, b'mod partikolari skond il-fatturi ġeoloġiċi, idroġeoloġiċi u ġeotekniċi, u...” 4.2. Emendi rrifjutati mill-Kummissjoni Emenda 3 tneħħi l-premessa li tirreferi għall-iskart radjoattiv mill-estrazzjoni. Il-Kummissjoni tikkunsidra din il-premessa bħala bżonnjuża għax tiċċara r-rabta bejn ma' leġiżlazzjoni potenzjali relevanti taħt it-trattat ta' l-Euratom. Emenda 8 tibdel Premessa 31 billi ssemmi r-responsabilità tal-Komunità u ta' l-Istati Membri biex jirrijabilitaw siti abbandunati ta’ skart li jkunu jniġġsu ħafna u billi jinkuraġixxu l-użu ta' fondi tal-Komunità għal dawn l-għanijiet. Il-Kummissjoni tikkonsidra li t-test kurrenti jimmotiva l-artikolu relevanti (Artikolu 20) b’aktar preċiżjoni, waqt li r-referenza għal fondi tal-UE ma għadhiex tgħodd. Emenda 48/49/50 tirranġa d-definizzjoni ta' 'trattament ta' riżorsi minerali' biex tkun tkopri wkoll il-ħruq tal-ġebla franka. Il-Kummissjoni ma tistax taċċetta dawn għax mhumiex operazzjoni ta' trattament ta’ minerali iżda operazzjoni industrijali tal-manifattura li jaqgħu lil hinn mill-iskop ta' din id-Direttiva. Fir-rigward ta’ pjani ta’ l-immaniġġjar tal-iskart, Emendi 16 u 19 jintroduċu elementi li huma diġà riflessi fid-Direttiva, waqt li Emenda 20 tintroduċi elementi preskritti koperti impliċitament minn Artikolu 5(3)f. Il-Kummissjoni għalhekk tikkonsidra li dawn l-emendi mhumiex neċessarji. Emenda 22 timmodifika l-għanijiet ta’ pjani ta’ emerġenza, li mhumiex aċċettabbli għax it-test kurrenti huwa ċar u konsistenti biżżejjed. Skond Emenda 24 il-pjan ta’ l-immaniġġjar ta’ l-iskart inkluż f’applikazzjoni għal permess għandu jkun approvat minn qabel; madankollu, dan mhux bżonnjuż għax approvazzjoni bħal din tista' ssir ukoll fil-kuntest tal-proċess tal-permess. Emenda 25 tispeċifika li informazzjoni f’permess tintuża fit-tfassil ta’ inventarji għall-faċilitajiet tal-iskart; dan mhux meqjus bżonnjuż għax il-kliem kurrenti ta’ Art. 7(5) li jirreferi għal finijiet ta’ statistika jservu wkoll għall-għan ta' din l-emenda. Skond Emenda 26 , miżuri taħt Artikolu 10 li japplikaw għall-iskart mitfuħ lura fl-ispazji ta’ eskavazzjoni battala huma estiżi għal ‘ materjal estratt ieħor ’ imqiegħed hemmhekk, kif ukoll għall-vojt ta' l-eskavazzjoni per se . Dan mhux aċċettabbli għax joħroġ 'il barra mill-ispirtu u mis-suġġett tad-Direttiva. Emenda 31 tippreskrivi l-frekwenza ta’ monitoraġġ waqt il-fażi tal-kura sussegwenti ta' faċilità. Madankollu, dan jista’ jiġi ddeterminat bl-aktar mod effettiv mill-awtoritajiet kompetenti fuq bażi ta' każ każ u l-emenda ma tistax tiġi appoġġjata. Dwar il-protezzjoni ta' l-ilma, Emenda 34 tirrikjedi li ilma mniġġeż li jkun trattat u l-likwidu li jiskula mill-iskart ikunu jaqblu mad-Direttivi ta' l-Ilma ta' l-UE. Madankollu din ir-referenza mhijiex meqjusa bħala neċessarja peress li l-obbligi tal-Komunità japplikaw xorta. Lanqas huwa neċessarju li tirrikjedi t-trattament ta' 'kull tnixxigħ ieħor’, kif suġġerit ukoll mill-istess emenda, peress li t-terminu 'likwidu’ huwa definit b’mod biżżejjed wiesa'. Emendi 6 u 35 ibiddlu t-test ta’ Premessa 25 u Artikolu 13(4) rispettivament biex jipprojbixxu r-rimi ta’ skart f’ilmijiet sakemm ma jurux li huma konformi mad-Direttiva ta’ Qafas għall-Ilma 2000/60/KE Madankollu din il-bidla m’hemmx bżonnha għax it-test kurrenti għandu l-istess effett. Emenda 36 tintroduċi miżuri għal spazji vojta ta’ minjieri li jitħallew ifuru bl-ilma. Ma tistax tiġi appoġġjata peress li din il-kwistjoni ambjentalment importanti taqa' 'l barra mill-iskop ta' din id-Direttiva u hija indirizzata b'mod adegwat fid-Direttiva ta’ Qafas għall-Ilma 2000/60/KE. Dwar garanziji finanzjarji, Emenda 37 tirrikjedi li l-proċeduri nazzjonali rilevanti jkunu approvati mill-Kummissjoni, li mhijiex aċċettabbli peress li l-adegwatezza ta’ skemi bħal dawn tista’ tkun indirizzata aħjar mill-awtoritajiet kompetenti ta' l-Istati Membri. Emendi 7 u 38 sa Premessa 7 u Artikolu 14(1)b rispettivament, mhumiex aċċettabbli lanqas għax it-test kurrenti joffri mod prattiku kif jiġu kkalkolati l-ammonti ta’ fondi li jkun hemm bżonn. Emenda 42 tintroduċi obbligi li japplikaw waqt il-perjodu transitorju li jkun ingħata lil faċilitajiet eżistenti tal-iskart, speċjalment ir-rekwiżit li jkunu konformi mad-Direttiva ta’ Qafas għall-Ilma. Dawn it-tipi ta’ obbligi jkunu wisq preskrittivi u ma jistgħux jiġu aċċettati, jekk wieħed iżomm f'moħħu li waqt il-perjodu transitorju faċilitajiet eżistenti xorta se jkunu laħqu l-istandards tad-Direttiva ta’ Qafas għall-Ilma 75/442/KEE kif ukoll l-obbligi tad-Dir. 2000/60/KE u tad-Direttivi 76/434/KEE fuq sustanzi perikolużi u 80/68/KEE dwar il-ħarsien ta' ilma ta' taħt l-art, kif ikun f'loku. Emenda 43 tħassar it-test li jirreferi għal proviżjonijiet transitorji li ngħataw lil dawk il-faċilitajiet li huma inattivi, iżda għadhom mhumiex magħluqa. It-test kurrenti joffri mod prattiku kif jittratta sitwazzjoni speċifika u jinkludi anke s-salvagwardji ambjentali stretti li hemm bżonn. Għalhekk din l-emenda mhijiex aċċettabli. Dwar l-Istati Membri aderenti l-ġodda, Emenda 9 tintroduċi premessa li titfa’ dawl fuq l-importanza tad-Direttiva. Il-Kummissjoni tikkunsidra li m’hemmx bżonn ta’ din għax il-pajjiżi aderenti se jkollhom jittrasponu u jimplimentaw id-Direttiva mid-data ta’ l-adeżjoni u intant il-progress relevanti se jiġi analizzat mill-Kummissjoni. Barra minn dan, Emenda 44 tistupula li kwalunkwe derogi potenzjali li jingħataw lil dawk il-pajjiżi ma għandhomx idgħajfu l-miri tad-Direttiva. Madankollu din il-proviżjoni kieku tirrestrinġi d-dritt tal-Kunsill, li jinsab fit-trattat ta' l-adeżjoni, li tagħti derogi temporanji, u għalhekk mhijiex aċċettabli. Emenda 45 tqassar il-perjodu ta’ transpożizzjoni minn 24 għal 18-il xahar. Din mhijiex aċċettabli peress li hemm bżonn ta' 24 xahar biex ikun assigurat li d-Direttiva tkun ġiet trasposta b'mod adegwat. 5. Konklużjoni Skond l-Artikolu 250(2) tat-Trattat tal-KE, il-Kummissjoni temenda il-proposta tagħha kif jidher hawn fuq.